79. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ  ΚΑΙ ΕΘΝΙΚΗΣ ΑΜΥΝΗΣ Αριθ. Φ. 870/213/738196 της 24/24 Ιουν. 1982 (ΦΕΚ Β΄ 431) Αναμόρφωση συλλογικών οργάνων Διοικήσεως ΝΠΔΔ αρμοδιότητος Υπουργείου Εθνικής Αμύνης. Έχοντας υπόψη: 1.Τις διατάξεις της παρ. 2 του άρθρ. 4 του Νόμ. 1232/1982 «Επαναφορά σε ισχύ τροποποίηση και συμπλήρωση των διατάξεων του Ν.Δ. 4352/64 και άλλες διατάξεις». 2.Τις διατάξεις της παρ. Ι του άρθρ. ΙΙ του Νόμ. 1256/1982 «Για την πολυθεσία κλπ». 3.Τις διατάξεις του Νόμ. 660/1977 «Περί Υπουργείου Εθνικής Αμύνης κλπ». 4.Την υπ’ αριθ. 870/35/923081/8.6.67 Κοινή απόφαση των Υπουργών Εθνικής Αμύνης και Συντονισμού. 5.Την υπ’ αριθ. 072.2./43/Β 7210/23.10.81 Απόφαση του Πρωθυπουργού και Υπουργού Εθνικής Αμύνης «Περί αναθέσεως αρμοδιοτήτων Υπουργού Εθνικής Αμύνης εις τους Υφυπουργούς Εθνικής Αμύνης, αποφασίζουμε: Την αναμόρφωση των Διοικητικών Συμβουλίων των κατωτέρω ΝΠΔΔ αρμοδιότητας ΥΕΘ/ΓΕΣ όπως φαίνεται στα άρθρ. 1 και 2 της παρούσας. Διοικητικό Συμβούλιο ΜΤΣ Άρθρ.1.-1.Αναμορφώνεται η σύνθεση του Διοικητικού Συμβουλίου του Μετοχικού Ταμείου Στρατού ως εξής: α)Ένας Ανώτατος Αξκός εν ενεργεία ή αποστρατεία, ως Πρόεδρος. β)Ένας Ανώτατος Αξκός εν ενεργεία ή αποστρατεία, ως Αντιπρόεδρος. Εφ’ όσον ο Πρόεδρος του Διοικητικού Συμβουλίου προέρχεται από τους εν ενεργεία Αξκούς, ο Αντιπρόεδρος ορίζεται από τους εν αποστρατεία και αντιθέτως. γ)Ανά ένας Υποστράτηγος, Ταξίαρχος ή Συνταγματάρχης εν ενεργεία του Μηχανικού, του Οικονομικού και του Δικαστικού. δ)Ένας ανώτερος υπάλληλος του Γενικού Λογιστηρίου του Κράτους. ε)Ένας Υποστράτηγος, Ταξίαρχος ή Συνταγματάρχης εν αποστρατεία ή σε πολεμική κατάσταση της Χωροφυλακής. στ)Ένα μέλος του Διοικητικού Συμβουλίου της Ενώσεως Αποστράτων Αξιωματικών Στρατού 2.Το Διοικητικόν Συμβούλιον βρίσκεται σε απαρτία όταν είναι παρόντες ο Πρόεδρος ή ο Αντιπρόεδρος και τέσσερα τουλάχιστον μέλη. Οι αποφάσεις λαμβάνονται κατά πλειοψηφία των παρόντων μελών, σε περίπτωση δε ισοψηφίας υπερισχύει η ψήφος του Προέδρου. 3.Στις συνεδριάσεις του Διοικητικού Συμβουλίου παρίσταται ο Γενικός Διευθυντής του Μετοχικού Ταμείου Στρατού σαν εισηγητής χωρίς ψήφο. 4.Στο Διοικητικό Συμβούλιο του Μετοχικού  Ταμείου Στρατού μετέχει Κυβερνητικός Επίτροπος  χωρίς ψήφο οριζόμενος από τον Υπουργό Εθνικής      Αμύνης,    από     τους     εν    ενεργεία    Ανώ(Αντί για τη σελ. 1522,13(α) Σελ. 1522,13(β) Τεύχος 1095-Σελ. 103 Μετοχικό Ταμείο Στρατού 36.Σ.α.78-79 τατους Αξιωματικούς. Τούτος είναι αντιπρόσωπος του Υπουργού Εθνικής Αμύνης τον οποίον κατατοπίζει για κάθε ζήτημα σχετικό με την εποπτεία που ασκεί επί του Ταμείου. 5.Κατά τα λοιπά ισχύουν οι υπάρχουσες διατάξεις. Διοικητικό Συμβούλιο ΝΙΜΤΣ Άρθρ.2.-(Παρατίθεται κατωτ. σελ. 1530.03)

[Source: greek_legal_code_raptarchis | Tokens: 2514]